સુનિતાના પ્રેમમાં મળેલા દગા બાદ નવાઝ બિલકુલ ભાંગી પડ્યા હતા. તેઓ ડિપ્રેશનમાં જતા રહ્યા હતા. તેમને પોતાના ઘરમાં પણ જવાની ઇચ્છા થતી ન હતી. તેમને સુનિતાની યાદો ચારે તરફથી ઘેરી વળી હતી. એક દિવસ તેઓ જ્યારે સ્ટેશને ઊભા હતા ત્યારે તેમને વિચાર આવ્યો કે તે કોના માટે જીવે છે? જીવનનો આ સંઘર્ષ શા માટે? હાથ પર કોઇ કામ પણ નથી અને પૈસા પણ નથી. તેઓ આવું વિચારતા સતત પાટા તરફ જોયા કરે છે. ત્યાં જ તેમની અંતર આત્મામાંથી અવાજ આવ્યો કે નવાઝ આ શું કરવા જઈ રહ્યો છો? બસ ત્યારથી જ તેમણે નક્કી કર્યું કે તે હવે કોઇ પણ રિલેશનમાં ઇમોશનલ નહીં થાય. આ જ કારણે એ પછીના તમામ રિલેશન બાદ યુવતીઓએ નવાઝુદ્દીન પર આરોપો મુક્યા છે, કારણ કે તેઓ ઇમોશનલ થવામાં માનતા નથી.